**Peter Andrew Comensoli** (født 25. mars 1964 i Bulli i New South Wales i Australia) er en australsk katolsk prelat og erkebiskop av Melbourne.

Liv og virke
------------

### Bakgrunn

Peter Comensoli var fjerde sønn av Mick Comensoli og hans hustru Margaret. Han gikk på *St John Vianney's Primary School*, drevet av Sisters of the Good Samaritan, og *St Paul's College* i Bellambi, drevet av maristene. Deretter arbeidet han i bank i fire år og studerte økonomi ved University of Wollongong.

I 1986 begynte han på *St Patrick's College* i Manly for katolsk teologi og filosofi. I 1989 tok han en *Bachelor of Theology* og i 1991 en Bachelor of *Sacred Theology* ved Catholic Institute of Sydney. 

### Prest

Den 22. mai 1992 ble han presteviet av biskopen av Wollongong, William Edward Murray. Han var da kapellan i Unanderra og fra 1992 til 1995 prest ved Wollongong katedral og sykehusprest. Fra 1995 til 1996 var han menighetsadministrator i Shellharbour og fra 1997 kapellan i Rosemeadow. I 1998 ble han sent til for doktorgradsstudier i Roma, hvor han tok lisensiat i moralteologi fra Det pavelige akademi Alfonsiana i 2000. 

Etter hjemkomsten til Australia var han kapellan i West Wollongong og fra 2000 til 2006 kansellist og notar i bispedømmet Wollongong.

I 2006 fikk han fortsette med studier i Skottland, hvor han fikk en Master of Letters i moralfilosofi fra University of Saint Andrews i 2007. I 2011 begynte han ved Edinburgh University i teologisk etikk med Oliver O'Donovan tok han doktorgrad med en avhandling med tittel *Recognizing persons. The profoundly impaired and Christian anthropology*. Deretter virket han som professor ved *Catholic Institute* i Sydney.

### Hjelpebiskop i Sydney

Pave Benedikt XVI utnevnte ham 20. april 2011 til titulærbiskop av *Tigisi in Numidia* og hjelpebiskop i Sydney. Erkebiskopen av Sydney, kardinal George Pell, bispeviet ham den 8. juni samme år i Saint Mary's Cathedral i Sydney; medkonsekratorer var Philip Edward Wilson, erkebiskop av Adelaide, og Peter William Ingham, biskop av Wollongong. 

Comensoli var generalvikar, og deretter apostolisk administrator for erkebispedømmet Sydney under vakansen i 2014. biskoppelig vikar var han ansvarlig for området livsvern, ekteskap og familie.

### Biskop av Broken Bay

Pave Frans utnevnte ham til biskop av Broken Bay den 20. november 2014. Innsettelsen i embedet fant sted 12. desember samme år.

Comensoli gikk personlig god for kardinal Pell, som da var utsatt for en rekke beskyldninger, ved å undertegne et støtteskriv i 2015 i forbindelse med at *Royal Commission into Institutional Child Sexual Abuse* so skulle granske ham og andre; han beskrev Pell som «en mann med integritet», og betraktet ham som en personlig venn. Pell ble dømt i desember 2018 for det som skulle vise seg å være falske overgrepsanklage; etter anker ble Pell ble enstemmig frikjent av Australias høyesterett den 7. april 2020, og sluppet ut av fengsel.

### Erkebiskop av Melbourne

Den 29. juni 2018 utnevnte pave Frans ham til erkebiskop av Melbourne. Innsettelsen fant sted 1. august samme år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Kardinal Pietro La Fontaine (1860-1935) \*1906
* Kardinal Celso Benigno Luigi Costantini (1876-1958) \*1921
* Kardinal James Robert Knox (1914-1983) \*1953
* Kardinal George Pell (1941-) \*1987
* Erkebiskop *Peter Comensoli* (1949-) \*1964

Referanser
----------

1. ↑  Deery, Shannon (3. juni 2015). «Pell 'a man of integrity with a big hear'». *Herald Sun* **(engelsk)**. Besøkt 15. august 2019.
2. ↑  «Archbishop of Melbourne says George Pell remains a friend, apologises to abuse victims». *The Age* **(engelsk)**. 26. februar 2019. Besøkt 15. august 2019.
3. ↑  «Rinuncia dell’Arcivescovo di Melbourne (Australia) e nomina del nuovo Arcivescovo». *Tägliches Bulletin* **(italiensk)**. Presseamt des Heiligen Stuhls. 29. juni 2018. Besøkt 29. juni 2018.
4. ↑  catholic-hierarchy.org comens, lest 17. juli 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** LCCN
 |